Diari Oficial de la Generalitat Valenciana


Sumari del DOGV 4806, del 27-07-2004 (2004/7822)

DECRET 122/2004, de 23 de juliol, del Consell de la Generalitat, pel qual es modifica el Decret 114/2003, d'11 de juliol, del Consell de la Generalitat, pel qual es va aprovar el Reglament Orgànic i Funcional de la Conselleria d'Infraestructures i Transport.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/07/23/122/dof/vci/html**

### Dades del document

Número de DOGV
:   4806

Data del DOGV
:   27-07-2004

Secció del DOGV
:   I. DISPOSICIONS GENERALS

Número del document
:   2004/7822


Data del document
:   23-07-2004

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Conselleria Infraestructures i Transport
    * reglament intern
    * administració regional
    * legislació

DECRET 122/2004, de 23 de juliol, del Consell de la Generalitat, pel qual es modifica el Decret 114/2003, d'11 de juliol, del Consell de la Generalitat, pel qual es va aprovar el Reglament Orgànic i Funcional de la Conselleria d'Infraestructures i Transport. [2004/X7822]
  
El Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, regula ?com el seu nom indica- l'estructura funcional i organitzativa d'esta Conselleria. No obstant això, des de l'entrada en vigor, s'han produït una sèrie de circumstàncies (aparició de la Llei 48/2003, de 26 de novembre, de Règim Econòmic i de Prestació de Servicis dels Ports d'Interés General; de la Llei 29/2003, de 8 d'octubre, sobre Millora de les Condicions de Competència i Seguretat en el Mercat de Transport per Carretera, per la qual es modifica, parcialment, la Llei 16/1987, de 30 de juliol, d'Ordenació dels Transports Terrestres; i la Llei 39/2003, de 17 de novembre, del Sector Ferroviari), que obliguen d'adequar l'estructura de la Conselleria d'Infraestructures i Transport per a respondre a les noves competències i atribucions que s'esdevenen de les lleis dictades pel legislador estatal.
  
A les anteriors cal unir l'atribució a la Conselleria d'Infraestructures i Transport de les competències relatives a energia, que va comportar la creació d'una nova Direcció General ja prevista en el citat reglament orgànic. No obstant això, per al correcte exercici de les funcions encomanades, és necessari procedir a la creació d'una estructura territorial nova de nivell administratiu, ja que fins a l'actualitat no existix, la qual cosa comporta necessàriament la creació, dins de l'organització territorial de la Conselleria d'Infraestructures i Transport, dels servicis territorials d'Energia.
  
Per tot això, de conformitat amb el que establixen els articles 35.f) i 70 de la Llei de Govern Valencià, a proposta del conseller d'Infraestructures i Transport i després de la deliberació del Consell de la Generalitat, en la reunió del dia 23 de juliol de 2004,
  
DECRETE
  
Article 1
  
S'introduïx l'article 16 bis en el Decret 114/2003, amb el contingut següent:
  
?Article 16 bis
  
El Centre de Desenvolupament Marítim de la Generalitat, per al desenrotllament de les seues funcions, s'estructura en la Divisió d'Explotació i Conservació de Ports, unitat intermèdia entre el director del Centre de Desenvolupament Marítim i els servicis integrats en este, a la qual correspondran les funcions següents:
  
- La coordinació, la gestió, l'explotació i la conservació dels ports competència de la Generalitat.
  
- La direcció tècnica de l'explotació dels ports de la Generalitat.
  
- La conservació i el manteniment de les infraestructures i de les instal·lacions portuàries.
  
- L'emissió d'informes, el replantejament, el reconeixement final i la inspecció de les autoritzacions i les concessions del domini públic portuari.
  
- La inspecció dels ports explotats en règim de concessió?.
  
Article 2
  
Es modifica l'article 23 del Decret 114/2003, la redacció del qual queda com seguix:
  
?Article 23
  
1. La Direcció General de Transports per al desenrotllament de les seues funcions s'estructura en les unitats següents:
  
- Divisió d'Infraestructura del Transport.
  
- Divisió de Transport per Carretera.
  
Les Divisions d'Infraestructura del Transport i de Transport per Carretera són unitats intermèdies entre el director general i els diferents servicis de la Direcció General, i exercix cada una d'estes les funcions que tenen encomanades.
  
Al capdavant de cada una de les dites unitats es troba un cap de Divisió que coordinarà i desenrotllarà les funcions pròpies de la Divisió i les que poguera delegar en estos el director general.
  
2. A la Divisió d'Infraestructura del Transport, li correspon:
  
- La preparació de propostes de planificació i d'execució de les inversions de la Direcció General de Transports i aquelles que es deriven de la relació que correspon a la Direcció General amb les empreses de transport per ferrocarril.
  
- La preparació i el desenrotllament de les actuacions necessàries per a la redacció dels projectes i l'aprovació posterior, la redacció, les modificacions i les incidències, d'acord amb la programació existent.
  
- La preparació i el desenrotllament de les actuacions necessàries per a l'execució de les obres incloses en els programes de la Direcció General, la seua direcció, modificacions i liquidació.
  
- La coordinació amb altres organismes de la Generalitat que tinguen competència en matèria de transport.
  
3. A la Divisió de Transport per Carretera, li correspon:
  
- La coordinació de les relacions amb altres administracions públiques, cossos de seguretat i qualsevol altra institució pública o privada relacionada amb el transport.
  
- La coordinació dels servicis públics regulars per carretera, així com la tramitació dels expedients de modificacions substancials dels títols concessionals.
  
- La coordinació i la direcció dels procediments de gestió administrativa i de les atribucions dels servicis territorials.
  
- Resolució dels expedients sancionadors corresponents a infraccions de caràcter lleu per la normativa vigent i la proposta a la Direcció General de les sancions de caràcter greu i molt greu.
  
- El desenrotllament de les funcions de formació, tant del personal d'administració del transport com de les empreses transportistes, en matèries de transport terrestre?.
  
Article 3
  
Es modifica l'article 32.1 del Decret 114/2003, la redacció del qual queda com seguix:
  
?1. Els servicis territorials són l'expressió organitzativa del principi de desconcentració que regix en l'activitat de la Conselleria i tenen competència només en el seu àmbit territorial. Existixen en l'actualitat els servicis territorials de Carreteres, de Transports i d'Energia, a Alacant, Castelló i València.-
  
Article 4
  
S'introduïx l'article 35 en el Decret 114/2003, la redacció del qual queda com seguix:
  
?Article 35
  
?Els servicis territorials d'Energia exercixen les funcions que en estos delegue el sotssecretari o el director general d'Energia, en el respectiu àmbit territorial, i, en concret, la gestió i l'execució de les funcions derivades del marc legal vigent i de la política de la Direcció General i dels seus programes d'actuació?.
  
DISPOSICIONS FINALS
  
Primera
  
Es faculta el conseller d'Infraestructures i Transport per a dictar les disposicions que requerisca l'execució i el desenrotllament d'este decret, en compliment del que disposa l'article 71 de la Llei de Govern Valencià.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
Castelló de la Plana, 23 de juliol de 2004
  
El president de la Generalitat,
  
FRANCISCO CAMPS ORTIZ
  
El conseller d'Infraestructures i Transport,


Còpia Permalink ELI